Cayenne

Erthygl am y ddinas yw hon. Gweler hefyd Cayenne (gwahaniaethu). Prifddinas Guyane, département a rhanbarth tramor o Ffrainc yn Ne America, yw Cayenne. Gorwedd y ddinas ar gyn ynys ar aber Afon Cayenne ar arfordir Cefnfor Iwerydd. Yn ôl cyfrifiad, roedd yna 66,149 o bobl yn byw yn ardal drefol Cayenne, gyda 50,594 ohonynt yn byw yn ninas (commune) Cayenne ei hun, a'r gweddill yn commune gyfagos Remire-Montjoly. Mae commune Matoury (poblogaeth 18,032 yn 1999), lle ceir Maes Awyr Cayenne-Rochambeau, yn un o faesdrefi Cayenne hefyd. Yn cynnwys Matoury, roedd gan yr ardal drefol gyfan boblogaeth o 84,181 yn 1999. Erbyn 2008 mae'n bosibl fod y ffigwr yn agosach i 100,000 neu ragor, gyda nifer o fewnfudwyr o Frasil a'r Caribi yn tyrru yno i gael gwaith.